b"\n_START_ARTICLE_\nMalia\n_START_PARAGRAPH_\nMalia (Maliya) fou un estat tributari protegit a l'ag\xc3\xa8ncia de Kathiawar, prant de Halar, a la presid\xc3\xa8ncia de Bombai amb una superf\xc3\xadcie de 267\xc2\xa0km\xc2\xb2 i una poblaci\xc3\xb3 el 1901 de 9.075 habitants en 17 pobles. El territori era pla i el clima sec. Els ingressos s'estimaven el 1903 en 156.000 r\xc3\xbapies. Era un estat de quarta classe de Kathiawar; el thakur va ser ascendit de cinquena a quarta classe quan se li va encarregar la vigil\xc3\xa0ncia del mianes o miyanes, una tribu que feia depredacions a la zona. _NEWLINE_Era de la branca s\xc3\xa8nior de la casa reial de Kutch i parent tamb\xc3\xa9 de la casa de Morvi; Kanyaji, fundador de la casa de Morvi, va deixar 8 fills dels quals el sis\xc3\xa8 Modaji va rebre en feu Malia, Khakhrechi i Vadharava a Macchu Kantha i el poble de Vandhya i l'\xc3\xa0rea de Bhimadevka de Fulpara-Sikarpur a Vagad); la tribu dels miyanes va ser portada per Modaji des del Sind per poder escapoliur-se de la depend\xc3\xa8ncia de Morvi; amb el seu ajut Malia va ocupar diversos pobles a Macchu Kantha (la riba del Macchu) i es va fer independent. Va esdevenir protectorat el 1807. _NEWLINE_El tribut pagat era de 136 lliures conjuntament al nawab de Junagarh i al Gaikwar de Baroda. L'ex\xc3\xa8rcit ver 1880 era de 62 homes. La capital era Malia o Maliya a 23\xc2\xb0\xc2\xa004\xe2\x80\xb2\xc2\xa0N, 70\xc2\xb0\xc2\xa046\xe2\x80\xb2\xc2\xa0E a 35\xc2\xa0km al nord-oest de Morwi o Morvi amb una poblaci\xc3\xb3 el 1881 de 4.082 habitants.\n_START_SECTION_\n\xc3\x92pera\n_START_PARAGRAPH_\nEl compositor itali\xc3\xa0 Francesco Paolo Frontini va compondre el 1893 una \xc3\xb2pera amb aquest nom."